Harta+K-W-L

[]


 * [|Hărţile Ştiu-Vreau să stiu-Am învăţat] || Hărţile Ştiu – Vreau să ştiu – Am învăţat furnizează o structură pentru elevi astfel încât aceştia să se gândească la ceea ce ştiu legat de un subiect, să noteze ceea ce vor să afle şi în final să înregistreze ce au învăţat şi ce mai este încă de învăţat. Ele permit elevilor să facă conexiuni personale înainte de explorarea integrală a conţinutului. || Se utilizează la începutul proiectului, în timpul discuţiilor la clasă sau individual, în jurnale. || * Subiectul scris pe o coală sau pe tablă
 * Jurnal ||

" Utilizarea cunoştinţelor anterioare O hartă //**Ştiu – Vreau să ştiu - Am învăţat**// (//K-W-L chart//, de la //Know - Want to know - Learn//) este unul dintre cei mai obişnuiţi organizatori grafici care utilizează, cât mai mult cu putinţă, cunoştinţele anterioare ale elevilor. Harta are trei coloane, una denumită „Ştiu”, alta „Vreau să ştiu”, iar a treia „Am învăţat”. Aceste hărţi simple activează cunoştinţele anterioare ale elevilor întrebându-i ce ştiu deja despre un subiect anume şi ajutându-i să facă conexiuni personale înainte de a fi explorat conţinutul. Elevii încep să genereze idei prin brainstorming, în secţiunea „Ştiu”. Apoi, independent sau în colaborare, generează întrebări legate de conţinut în secţiunea „Vreau să ştiu”. În final, pe măsură ce elevii încep să răspundă la aceste întrebări, ei înregistrează informaţiile în secţiunea „Am învăţat”.

Hărţile //Ştiu – Vreau să ştiu - Am învăţat// le cer elevilor să construiască înţelesuri din ceea ce au învăţat, să compare noile cunoştinţe cu ceea ce ştiau deja şi să-şi clarifice ideile. Acestea ţin elevii concentraţi şi interesaţi de conţinut şi furnizează o modalitate prin care să ţină cont de ceea ce învaţă. Pentru a demonstra ceea ce a învăţat elevul, se mai poate folosi ca document pentru portofoliu.

Hărţile //Ştiu – Vreau să ştiu - Am învăţat// pot fi folosite la toate disciplinele şi la orice nivel de învăţământ. Se pot folosi pentru a începe o nouă unitate de învaţare şi se pot face referiri la acestea pe tot parcursul unităţii. De obicei, acestea nu sunt documente pe care să se pună note, ci sunt locuri în care elevii să-şi noteze ideile şi întrebările, fără teama că vor fi judecaţi. Aceste hărţi pot ajuta la organizarea elevilor şi pot fi un punct de plecare pentru discuţii între colegi şi cu întreaga clasă. "